gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Allariz convértese na "vangarda galega" da Sociedade da Información
Domingo, 02 de outubro de 2022
Anxo Quintana presenta un proxecto de impulso ás novas tecnoloxías no concello ourensán, mediante a interconexión, a administración electrónica e a alfabetización dixital.
Tags: Allariz Anxo Quintana dixital PEGSI
O alcalde de Allariz, Francisco García, e o vicepresidente da Xunta amosan a tarxeta de acceso a Allariz Dixital / Concello de Allariz
O proxecto Allariz Dixital, presentado este mércores, pretende converter o concello ourensán no impulsor da Sociedade da Información no país.
O vicepresidente da Xunta, Anxo Quintana, encargado de dar a coñecer a iniciativa, asegurou que o proxecto converterá Allariz nun "referente de políticas ambiciosas desenvolvidas localmente con aspiración global" para "seguir á vangarda galega".
O programa, que segue as indicacións do Plan Galego da Sociedade da Información, desenvolverá estratexias a todos os niveis para introducir o conxunto da poboación nas novas tecnoloxías da comunicación e romper as desigualdades entre o rural e o urbano. Así, incidirá en tres liñas estratéxicas: a conectividade, a administración electrónica e a alfabetización dixital.
Para acadar o primeiro obxectivo, poñerase en marcha unha malla de comunicación entre a vila e as parroquias a través dos centros sociais como intermediarios para o acceso aos servizos de interese xeral. Nunha primeira fase, conectaranse 6 centros mediante unha rede sen fíos, que se irá estendendo a todo o concello. Tamén se instalará un servizo de información específico: un circuíto interno de televisión nos telecentros e locais sociais coa actualidade sobre a vida social, cultural e política do municipio. Ademais, desenvolveranse accións orientadas á mocidade como colectivo impulsor das novas tecnoloxías.
A segunda liña estratéxica, a administración electrónica, poñerase en marcha mediante un sistema de acceso aos servizos municipais por medio dunha tarxeta. Isto permitirá reducir os tempos de tramitación e ofrecer servizos accesíbeis, transparentes e atención en tempo real.
Por último, pénsase avanzar na alfabetización dixital con contidos nas aulas municipais e mais nunha aula móbil que percorrerá as parroquias.
Unha das iniciativas que máis destacou Quintana foi a busca de achegamento ás novas tecnoloxías a través do intercambio xeracional. Os netos e netas, baixo a titorización de persoas expertas, converteranse en embaixadores formativos dos seus avós.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto